Тарату көне: 2022 елның 1 июне

**Пенсия фонды яшәү минимумы артуга бәйле рәвештә өч төрле пособиеның түләү күләмен арттырачак**

 Татарстан Пенсия фондының бүлекчәсе хәбәр иткәнчә, 1 июньнән яшәү минимумын индексацияләүгә бәйле рәвештә гаиләләргә бирелә торган өч төрле айлык пособие - тулы һәм аз керемле гаиләләргә, 8 яшьтән 17 яшькә кадәрге балаларга, шулай ук йөкле хатыннарга түләүләр арта.

 Пособиеләр суммасы яңа яшәү минимумыннан чыгып билгеләнә. Йөклелекнең иртә срогында исәпкә баскан хатын-кызларга түләү Татарстан буенча аена 6,4 мең сумга кадәр кутәрелә (эшкә сәләтле өлкәннәр өчен яшәү минимумының 50%). 8-17яшьлек балаларның ата-аналары үзләренә билгеләнгән пособие суммасы күләменә бәйле рәвештә (балалар өчен яшәү минимумының 50%, 75% яки 100% ) июньнән аена уртача 5,7 мең сумнан 11,4 мең сумга кадәр акча алачак.

 Июньдә пособие рәсмиләштергән ата-аналар арткан түләүне июньдә ук ала. Июньдә аенда рәсмиләштерелгән барлык пособиеләр арттырылган күләмдә түләнәчәк. Пособиеләре июнь аена кадәр билгеләнгән ата-аналар аларны яңа күләмдә июль аенда алачак.

 *"Яшәү минимумына бәйле түләүләр автомат рәвештә индексацияләнәчәк. Түләүләрне арттырып исәпләү өчен өстәмә гаризалар бирү таләп ителми*”, - дип аңлатты Татарстан Республикасы буенча Пенсия фонды идарәчесе Эдуард Вафин.

 Моннан тыш, июньнән эшләмәүче пенсионерларга барлык социаль түләүләр, иминият һәм социаль пенсияләр 10% индексацияне исәпкә алып түләнәчәк. Татарстанның 900 меңнән артык эшләмәүче пенсионерының: картлык, инвалидлык буенча пенсия алучыларның, шул исәптән инвалид балаларның, шулай ук туендыручысын югалту сәбәпле пенсия алучыларның пенсияләре артты.

*Россия Пенсия фондының сайтындагы гражданинның шәхси кабинеты аша дәүләт хезмәтләреннән, Пенсия фонды сервисларыннан файдаланыгыз!*

**Россия Пенсия Фондының Татарстан Республикасы буенча бүлекчәсенең контакт – үзәге**  8 800 600 0 357

**Интернет-ресурслар pfr.gov.ru, sprrt.ru**

 [www.vk.com/pfr\_rt](http://www.vk.com/pfr_rt),

 [www.facebook.com/PFRTATARSTAN](http://www.facebook.com/PFRTATARSTAN)

 [www.twitter.com/PFR\_TATARSTAN](http://www.twitter.com/PFR_TATARSTAN)

 [www.ok.ru/group/pfrtatarstan](http://www.ok.ru/group/pfrtatarstan)

 <https://t.me/PFRTATARbot>

  8-960-088-30-74

  <https://www.instagram.com/pension_fond_rt/>